
MBO ta lansa proyekto pa grandinan 


Djasabra pasá, studiantenan di MBO, sekshon di Helpende Zorg en Welzijn i Medewerker Sport en Recreatie, a 
organisá a lansa e proyekto ‘Adoptiegrootouder’. Ta trata di un proyekto nobo na Boneiru, proyekto piloto, bou 
di nan koleganan su mama, wela, tanta i otro konosínan di MBO. Ta trata di un proyekto pa adoptá adulto mayor 
durante 6 luna largu. 


PARTIDO POLÍTIKO 
NOBO 


F70 4x4 


/dabboussimotors 

KRALENDIJK – Trasla- 
do di e burikunan ku ta kana 
lòs riba Boneiru pa un teri- 
torio na unda nan ta sigur, 
lo bai kosta sigur 450 mil 
dòler riba base anual. Esaki 
Marina Melis di Donkeys 
Sanctuary Bonaire ta trese 
dilanti, relashoná ku e ak- 
shonnan di Al Catafulmo, 
Michael Obersi i diferente 
otro persona, pa krea un 
área na unda por bai pone 
e burikunan ku ta kana lòs 
riba e isla. Tin diferensia 
di opinion grandi entre e 
grupo di Marina Melis i 
esun di Al Catafulmo, ku 
tin alrededor di 50 aña kaba 
bibá na Boneiru. E relashon 


hóstil aki a yega di resultá 
den problema serio entre 
nan dos, ku te asta a yega 
na keho duná na polis. 
Marina Melis pa añanan 
kaba tin un kantidat grandi 
di buriku den su santuario 
situá den área di Lima. E 
lugá aki ta un atrakshon 
turístiko. Operashon di e 
santuario aki, segun e mes 
ta bisa, ta kosta su fun- 
dashon mas ku 300 mil 
dòler pa aña na kuminda, 
awa i kuido médiko di e 
burikunan. 


Konteo di buriku 
“Na 2021 gobièrnu a 
kontratá un empresa hulan- 


des pa konta e burikunan ku 
ta kana rònt na Boneiru, tan- 
tu den mondi komo áreanan 
residensial. Nan a konta e 


tempu ei 1.100 buriku den 
libertat”, Marina Melis ta 
bisa. E ta splika ku mien- 
trastantu lo mester ta mas, 
mirando kuantu buriku yòn 
ta moviendo rònt. 
Al Catafulmo i su grupo, 
ku ta kombensi ku den e 
burikunan di Boneiru e rasa 
‘Nubian Ass’ ta sobresalí, 
ta boga pa nan protekshon. 
E rasa aki di buriku ta pre- 
sente na Boneiru, konfi rmá 
for di aña 2014 kaba. Na 
mundu e ta seriamente me- 
nasá i mester di protekshon. 
Catafulmo tin añanan 
kaba ta bringa, na su forma, 
pa protekshon di e buriku 
boneriano. P’esei tambe el 
a oponé fuerte den pasado 
kontra kapamentu i steril- 
isashon di buriku, inisiativa 
di Donkeys Sanctuary. 


Teritorio sigur 
E pensamentu di Cata- 
fulmo i su grupo ta pa 
trasladá e burikunan ku ta 
kana lòs pa un teritorio na 
unda nan ta mas sigur. A 
yega di bini dilanti komo 
solushon e área di Brazil, 
banda di Gotomeer. Natu- 
ralmente ku un kurá rònt di 
e teritorio aki. Asina nan no 
ta forma un peliger mas pa 
tráfi ko i molèster den áre- 
anan residensial. 
Marina Melis di Don- 
keys Sanctuary sinembargo 
ta hopi sképtiko tokante e 
plan di Catafulmo. “Kiko 
pensa di kuantu tereno bo 


tin mester pa akomodá 
1.100 buriku. I kuantu 
hende lo bo no tin mester 
pa kuida e 1.100 burikunan 
aki? Kuantu gastu lo tin pa 
duna nan awa i kuminda pa 
aña. 
No lubidá riba gastunan 
di dòkter pa aña? Tin hende 
a pensa riba esaki? Ami sí. 
Nos sa mihó ku kualké hen- 
de kuantu kuminda, awa i 
kuido ta kosta pa aña.” 


Etikèt di preis 
E burikunan bou di 
maneho di Marina Melis ta 
kosta e i su hendenan mas 
ku 300 mil dòler pa aña. E 
ta kalkulá pa aña lo tin mes- 
ter di por lo ménos 450 mil 
dòler pa haña pa alimentá i 
kuida e burikunan aki riba 
un teritorio sigur pa unda lo 
trasladá nan. 
Marina Melis: “Mester 
kumpra e tereno, kumpra 
material pa ser’é ku waya, 
traha 
edifi sio, 
vehíkulo 
nesesario pa hiba awa i 
kuminda pa e burikunan, 
pago di personal. Nos tin 
asina tantu problema kaba 
ku kachó i pushi, anto awor 
problema di buriku ta bini 
aserka. 
Hopi hende ta biba den 
pobresa na Boneiru. Ken 
ta realisá ku esaki no por? 
Bo no por hinka tantu pla- 
ka den buriku. I bo no ta 
haña hende manera nos ku 
ta pará 24/7 kla pa kuida 
buriku.” 


KAMBIA DOKTER DI KAS? 


Bo mag di skohe! 
Bon kuido ta nifiká hasi e eskohonan korekto. Tambe ora ta trata di bo dòkter di kas! Na 
Kuido i Hubentut Hulanda Karibense (ZJCN) bo por kambia di dòkter di kas entrante 1 di 
òktober . 


Kiko bo mester hasi? 
Dr. M. Lont Huisartsen Praktijk | +599 7175238 
Medical Center Cross Roads | +599 7172246 
Dr. Eijsenga Sentro Mediko Suit/ Sentro Tera Kora | +599 717 0777 / +599 717 8661 
Dr. J. Castro Tase Sentro Mediko Rincon |+599 717 6250 


‘Download’ e formulario di registrashon riba www.zvkcn.nl. 
Bo por yama tambe (715 8899) òf meil na 
info@zorgverzekeringskantoor.nl pa e formulario. 


Despues yena e kambio riba e formulario i entregá esaki 
promé ku 1 di òktober na ZJCN, Kaya Grandi 91. 


Konfiabel, hustu i aksesibel, esei nos ta sigurá bo! 


Traslado di burikunan pa teritorio unda nan ta sigur 
Etikèt di preis di $ 450.000 

Cyrill Vrolijk a huramentá komo miembro di Konseho Insular nobo pa Frakshon 
di MPB, na lugá di Edison Ellis. Vrolijk pa un temporada kaba tabata miembro di 
Konseho Insular. Riba e foto e miembro di Konseho Insular entrante huntu ku so- 
bra frakshon di MPB i Marilou Felida i Chon Theodora. 


PARTISIPASHON 


BonLab N.V. ta partisipá ku entrante 5 sèptèmber 
te ku 30 sèptèmber 2022 tin e siguiente kambionan 
den orario di su ofisina prinsipal na Playa. 


Sentro di prik na Playa ta habri di djaluna pa 
djabierne di 7’or di mainta pa 12’or di merdia 


E filial di Rincon ta mantene su orario, habri 
riba djamars i djawebs di 8’or di mainta pa 10’or 
di mainta. 


Pashèntnan ku pa motibunan médiko no por yega 
un di e filialnan di Bonlab, nos servisio di prikmentu 
na kas riba djarason di 8’or pa 10’or mainta ta 
sigi. Mester yama Bonlab adelantá na 717-8055 
pa traha sita pa prik na kas. 


Entrante 3 òktober 2022 Bonlab NV su orario na e 
sentro di prik na Playa ta habrí bèk 7’or di mainta 
pa 2’or di atardi. 


Nos ta pidi nos diskulpa 
pa kualkier inkombinensia. 


Gerente di Bonlab N.V. 
Drs. Ing. Hose Booi 


VANIDADES B.V. 


ta buska 
- 1 schoonheidspecialist 


-mester tin 2 aña di eksperensia / mester tin 
diploma i mester por duna masashi 


Pa mas inf. tel. 717-5423 


KRALENDIJK 
– 
Djabièrnè último tabatin un 
bunita enkuentro ku famian 
di habitantenan di Kas di 
Kuido, en konekshon ku 
luna di sèptèmber, luna den 
kua ta pone atenshon na 
konsientisashon di e male- 
sa di Alzheimer. Tabata un 
enkuentro reakshon tre- 


mendo di famianan. Tema 
di e aña aki ta ‘E Impakto 
di músika riba e persona ku 
tin e malesa. Kas di Kuido 
ta gradisí imensamente tur 
e famianan ku a reakshoná i 
a hasi akto di presensia. Ta 
mira tambe ku e interes ta 
kresiendo pa risibi mas in- 
formashon. 


Enkuentro ku famia na Kas 
di Kuido 
Cyrill Vrolijk miembro Konseho Insular 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djaluna 19 sèptèmber 2022 


12.00 Aktualidat: 
Norbert Tadema 
13.00 Aki Boneiru: 
Li Anthony 
14.00 Herensia Korsou: 
Emiliano Ciriaco Daal 
15.00 Sitionan Marká : 
Saliñ a 
16.00 Herensia Korsou: 
Pedro Herman 'Hermanito' Narvaez 
17.00 Aki Boneiru: 
Entrega di Premio Kultural PBCCG 2019 
na Stichting Kunst en Cultuur van Bonaire 
18.00 Herensia: 
Tony y Shahaira Leijnse 
19.30 Puerto Latino: 
Luis Zárraga 
20.00 Herensia: 
Philip 'Lipo' Elhage 
21.00 Aki Boneiru: 
Luna Yen 
23.00 Herensia: 
Maria Odencia Thomas-Semeleer 


KRALENDIJK – Testi- 
gunan di Yehova ta bèk riba 
kaya. Desde kuminsamentu 
di e luna aki por mira nan 
ta kana den barionan atrobe 
ku e mésun ánimo i fervor 
di ántes. Medidanan relas- 
honá ku Covid-19 a pone 
ku e último dos aña nan a 
kambia nan strategia. Na 
lugá di subi kaya nan a usa 
media sosial, tambe karta 
hopi personal dirigí na siu- 
dadanonan di e isla aki, pa 
trese nan mensahe. 
Testigunan di Yehova 
desde dékada sinkuenta ta 
aktivo na Boneiru. Clinton 
Williams i Jacobo (Shon 
Coco) Reina tabata e pi- 
oneronan. Nan tabata kana 
kas pa kas, loke pa e tempu 
ei tabata diferente for di e 
forma di operá di otro reli- 


gionnan. Atventista i Evan- 
gelistanan tabata bishitá 
kas, pero no den forma or- 
ganisá manera Testigunan 
di Yehova. 
Nan ta papia ku siu- 
dadanonan, sin importá nan 
religion. Tin hende ku ta 
skucha i otronan nò. Kató- 
likonan por ehèmpel no ke 
tende nada di nan. Te asta 
un steker nan a traha ku e 
siguiente teksto: “Nos ta 
Katóliko – No insistí”. 
Durante e periodo di Co- 
vid-19 ku tabatin medida, 
Testigunan di Yehova no a 
sinta ketu. Nan a kuminsá 
ku un ofensiva di evange- 
lisashon pisá via media so- 
sial. Nan enkuentronan mes 
a sigui via ‘zoom’, miéntras 
ku nan a kuminsá ta man- 
da kartanan skirbí na man, 


kopiá, pa hende riba e isla 
aki. 
BONERIANO a kom- 
prondé tambe ku nan a 
bini ku un sistema pa yama 
hende na telefòn. Esnan ku 


kontestá nan yamada, si nan 
aseptá nan yamada i despu- 
es ke sigui kombersá, por a 
spera yamada di un testigu 
un biá pa siman riba sierto 
dia pa kombersá tokante 


temanan bíbliko. Awor nan 
ta aktivo atrobe riba kaya 
ta trese nan mensahe i ade- 
mas laga lektura atras, spe- 
sial nan konosido revista 
‘Tóren di Vigilansia’. 


KRALENDIJK -- Dia 
15 di sèptèmber último e 
‘Punto di Informashon me- 
dio ambiente’ a ranka sali 
na Kámara di Komèrsio. E 
Punto di Informashon me- 
dio ambiente ta un kolabo- 
rashon entre Entidat Púb- 
liko Boneiru, ministerio di 
Infrastruktura i Maneho di 
Awa i Kámara di Komèr- 
sio. E punto di informashon 
akí ta duna informashon na 
empresarionan tokante e 
Dekreto di Establesimentu 
i Aktividat BES (Inrichtin- 
gen- en activiteitenbesluit 
BES - IAB BES). E dekreto 
ta regla e regulashon ku 
mester protehá medio am- 
biente kontra konsekuensia 


di aktividatnan empresar- 
ial i segun espektativa e ta 
drenta na vigor entrante e 
promé kuartal di 2023. 
Mediante e reglanan di 
medio ambiente akí empre- 
sanan por hasi negoshi den 
un forma sostenibel i me- 
dio ambiente, naturalesa i 
e ambiente di biba di hende 
i bestia ta bira mas limpi i 
mas seif. E dekreto ta sòru 
tambe pa ménos gastu re- 
lashoná ku kumplimentu ku 
regla i ménos gastu atminis- 
trativo, pasobra ménos em- 
presa tin ku hasi petishon pa 
pèrmit. Na e momentu akí 
ta konta pa empresanan ku 
ta pone preshon riba medio 
ambiente ku nan tin mester 


di un pèrmit di medio ambi- 
ente a base di e Ordenansa 
di Molèster. 
Pa mayoria empresa un 
obligashon di notifi kashon 
i reglanan general lo bini na 
vigor i algun empresa mas 
grandi lo tin ku hasi petis- 
hon pa pèrmit. E Punto di 
Informashon ta bai splika 
empresarionan 
den 
kua 


kategoria nan (ta bai) kai i 
kua ta e reglanan di medio 
ambiente ku ta bai konta 
pa nan aktividatnan empre- 
sarial. 
E bali ta disponibel pa 
pregunta di empresanan 
individual i lo tene seshon 
di informashon tambe pa e 
diferente sektornan. Via e 
kanalnan di informashon di 


Kámara di Komèrsio lo an- 
unsiá esakinan. 
E Punto di Informashon 
medio ambiente ta estable- 
sé den lòbi di Kámara di 
Komèrsio na Kaya Amster- 
dam 23 i e ta habrí tur dia 
for di 08:00 or te 12:00 or. 
Pa informashon mas am- 
plio bo por konsultá e wèp- 
sait www.infomilcn.com. 


Apertura Punto di Informashon medio ambiente na Kámara di Komèrsio Boneiru 


Durante Covid-19 nan a kambia strategia 
Testigunan di Yehova a bolbe subi kaya 


Grupo di Testigu di Yehova kla pa baha den e bario Den Stashi di Antriol siman pasá. 

Ta duel mi ku nunka nos no a 
logra entrevistá Etty Toppen- 
berg, kende a fayesé siman 
pasá, pa Herensia. No ku e 
no tabata ke. Ta nos a faya 
kuné, yega lat na un sita ku 
nos tabatin kuné. Tráfiko ta- 
bata mal pegá. Ora ku nos a 
yega na e sitio palabrá ya el 
a move. Despues di esei no 
a presentá otro oportunidat 
nunka, komo ku periodo di 
Covid-19 a bini i nos no a bai 
Aruba mas pa graba. 


*** 
Loke sí nos a logra graba ta 
un dje presentashonnan di 
djabièrnè anochi di Etty i su 
grupo musikal na Djiespie’s. 
Nos a graba su show e ano- 
chi ei kompletu i a pasa esa- 
ki tambe den un ‘Aki Aruba’. 
Un ambiente úniko i bon an- 
imá pa Etty. E persona aki 
tabata realmente un ‘show- 
man’, un ‘entertainer’, banda 
di kantante i musikant. 


*** 
Sí nos a logra entrevistá atr- 
abes di añanan dos ruman di 
Etty, esta Oslin na Aruba i Al- 
win Toppenberg na Hulanda. 
Alwin a move huntu ku Ivan 
ku mi henter un tra’i mèrdia i 
atardi den área di Den Haag. 
Mi ta kòrda ku el a hiba nos 
bishitá Jules de Palm na un 
kas di hende grandi. Nos a 
entrevistá Jules. Den sala di 
e instituto el a mira un piano 
i a kai sinta pa basha piesa. 
Tantu personal komo habi- 
tantenan di e kas di grandi a 
gusta masha. 


*** 
Te ainda mi no por laga lòs 
kompletu di skirbimentu den 
BONERIANO. Mi ta haña mi 
ta sigui skirbi. Por ehèmpel 
den wikènt. Miéntras ku tur 
hende ta liber den wikènt, 
mi tin añanan ta sinta tras 
di kòmpiuter ta skirbi. Danki 
Dios ku Edson ta hopi aktivo 
den fin di siman pa nos por 
sera korant djadumingu. E 
ta fastioso. Mi tambe ke tin 
sosiegu un biá den wikènt. 
Pero ya.... 


*** 
Siman pasá Maria Semel- 
eer, viuda di Siso, a fayesé. 
Maria tabata un pan di Dios, 
un hende amabel i kariñoso. 
Den pitu, algun luna pasá, 
nos a logra grab’é pa Her- 
ensia. Un bunia entrevista. 
Asina pokopoko e grandinan 
di Nort di Saliña ta bai. 
*** 


REFLEKSHON DI SIMAN 
UN INVITASHON KU LO 
ILUMINÁ BO 
"Bin serka Mi tur ku ta kansá i kargá, i lo Mi duna boso 
sosiegu.” Mateo 11:28(BS) 


Bo kurpa ta kansá di lucha? No tin kontesta riba bo pregun- 
tanan? Lucha i prueba ta keda bini tras di otro? Rondó di bo 
tur kos ta parse skur? Ta parse ku no tin solushon? Bo no sa 
mas kiko pa hasi? 
Na promé lugá mi ke pa bo sa ku bo no ta so den e boto akí? 
Tin bes ta parse ku tur e kosnan malu a bin pa bo so. Pero no 
ta asina! No laga e pensamentu ei tormentá bo. 
Ta importante pa sa ku semper tin un solushon! Den bo men- 
te e pensamentu ku no tin solushon lo ke sigui bini, e pensa- 
mentu ei ke persiguí bo. Pero awe mi ta bisa bo ku semper 
tin un solushon! 
E promé stap den e bon direkshon ta: Aseptá e invitashon di 
Señor Dios! 
E ta invitá bo: "Bin serka Mi tur ku ta kansá i kargá, i lo Mi 
duna boso sosiegu.” Bini serka Dios den orashon, kont’É tur 
bo karganan, desahogá bo doló i bo preokupashon serka djE. 
Lo bo sali aliviá i ku mente kla. Lo bo por analisá e situashon 
mihó i lo bo mira e solushon ku kisas tabatei kaba, pero tur 
e pensamentunan negativo tabata blòkia bo vishon. Na mo- 
mento ku nos papia ku Dios den orashon i apliká Su Palabra 
na nos bida, esei lo iluminá nos wowonan i lo duna alivio i 
direkshon. 
Hesus tin un invitashon pa bo, no neglishá esei! 
Miralda Paula-Frans 
Produkshon PGM 


KRALENDIJK- 
Nor- 
bert Tadema ta konsiderá 
pa lanta su partido polítiko. 
“Mi ta konsiderá esaki pa- 
sobra mi ta rabiá ku e polí- 
tikonan aktual ku no ta hasi 
nada. Nan ta gaña pueblo i 
yena nan propio saku, asina 
mi ta mir’e”, Tadema ta sp- 
lika. E ta konsiderá pa dren- 
ta e arena polítiko pasom- 
bra segun e a yega ora pa 
kambio pa Boneiru. Su vis- 
hon ta pa bin ku un partido 
polítiko ku ta salbaguardiá 
interes di tur forma di bida 
na Boneiru. “Hende, bestia 
i tur forma di bida. Mi ke 
i mi ta bai pa un Boneiru 
habitabel pa tur.” 
Tadema ta un hulandes 
oropeo. E konosé Boneiru 
pa mas ku 25 aña i tin 17 
aña bibá riba nos isla. E ta 
entrenadó di kachó i ta ko- 
nosí ku na vários okashon 
e ta sali públikamente na 
vanguardia di bestia. 
Tadema 
a 
aserká 
BONERIANO pa splika 
komunidat tokante su plan- 
nan mirando ku elekshon ta 
aserkando. 


Hòmber ku vishon pa 
futuro 
Segun 
Tadema 
nos 
gobièrnu aktual ta wak pa- 
tras muchu pero e ta wak 
pa dilanti. “Nan ta trata na 
solushoná 
problemanan 
ku ya ta eksistí pa basta 
tempu. Manera e prob- 
lemátika di kachó.” E ta 
trese ehèmpelnan konkreto 
dilanti. “Boneiru ta krese 
mané loko. Tin ku bin mas 
resort aserka? Na unda tur 
e shushi ku nan ta produsí 
lo bai? Landfill ta yen kaba. 
Mester stòp konstrukshon 
di mas resort i pone un fá- 
brika ku ta prosesá shushi.” 
Tambe e ta bisa ku nos situ- 


ashon di trafiko no ta ad- 
ekuá pa e kantidat grandi di 
habitante. “Mester kambia 
e sistema di trafiko. Dikon 
no hasi Kaya Korona un 
solo direkshon?” 


Bienestar di tur 
habitante 
Tadema ta splika ku 
mester bin ku regla i man- 
tené i supervisá esaki. “Tur 
resort ta atraé hulandes 
oropeo bou di e esküs ku 
no tin hende lokal pa traha. 
Bin ku un estudio pa pre- 
pará nos hendenan i obligá 
tur resort pa tuma lokalnan 
den servisio.” Tambe e ta 
haña ku mester yuda hen- 
denan den pobresa. “Pero 
nan tambe mester aportá 
na kresementu di Boneiru.” 
Pues su plan ta pa sostené 
e habitante vulnerabel pa 
esaki por tin un kondishon 
di bida aseptabel i pa e por 
sòru pa su mes. 


Kla i raspá 
E ta sigui splika ku e ta 
un hòmber ku no ta bira pa 
atendé situashon, tampoko 
pa bisa loke e ta pensa. 
“Mi no ta un polítiko ku ta 
bin ku palabranan bunita i 
despues tra’i bo lomba ta 
bisa otro.” E ta para fuerte 
pa transparensia i traha pa 
e komunidat. “Bo ta mira 
awor ku tur partido grandi 
ta papia di stòp e krese- 
mentu enorme di Boneiru. 
Esaki ta pa gana voto. Ami 
masha dia ke para e krese- 
mentu enorme di nos isla.” 
E ta kla pa drenta e arena 
polítiko i ta yama tur ku ke 
un mihó Boneiru pa afiliá 
na dje. “Mi ta buskando 
hendenan ku ta respetá tur 
forma di bida i huntu ku mi 
bai pa un Boneiru outéntiko 
i habitabel.” 


Norbert Tadema konsiderando: 
PARTIDO POLÍTIKO 
NOBO 

KRALENDIJK – Ano- 
chi di djabièrnè pa djasa- 
bra tabata basta violento. 
Bosero polisial a reportá 
di un kaso di bringamentu, 
sendementu di un outo na 


kandela, persiguishon di 
un outo ku despues a aksi- 
dentá. 
Tabata djasabra, 17 di 
sèptèmber, den oranan di 
mardugá ku sentral di polis 


a risibí notifikashon tokante 
un kaso di bringamentu na 
un snèk situá riba Kaya Ni- 
kiboko súit, kaminda a me- 
nasá i maltratá un persona 
ku arma i a sende outo di e 
víktima na kandela. 
Algun ratu despues pa- 
truya a señala vehíkulo di e 
sospechosonan i a start un 
persekushon ku a terminá 
na momentu ku vehíkulo di 
e sospechosonan a dal den 
un kashi transformator den 
e bògt pegá ku e anterior 
St.Dominicus school. 
A detené 4 persona, di 
kual un ta un menor di edat. 
Investigashon den e kaso ta 
andando. 
Debí na e aksidente aki 
koriente e kai afó den e área 
en kestion. 


KRALENDIJK 
-- 
Djasabra 17 di sèptèmber 
den oranan di mainta 3 
hòmber mester a noufragá 
den bahia di Lagun. Prob- 
ablemente boto a daña ku 
nan. 


Polis i KMar a bai e si- 
tio pa inisiá investigashon. 
E fotonan, basá riba ko- 
perashon ku e emisora 
Live99, ta duna un bista 
di e esenanan den fin di si- 
man na Lagun. 


KRALENDIJK – E 
rehabilitashon òf drecha- 
mentu di e kaminda di Seru 
Largu a proba su nesesi- 
dat. Na mas ku un okashon 
kaba por a ripará ku a hasi 
uso di e kaminda aki pa 
desvia tráfiko na momentu 
ku tabatin aksidente di trá- 


fiko riba parti di kaminda di 
Rincon, pa ta eksakto Ka- 
minda La Union i Kaminda 
Gurubú. 
Na momentu ku algun 
luna pasá a kuminsá ku 
drechamentu di e kaminda 
di Seru Largu, for di Nort 
di Saliña pa Subí Blanku 


(Kibra’i Montaña), tabatin 
krítika for di sierto skinan- 
an polítiko. Algun polítiko 
i eks-polítiko a mustra ku 
drechamentu di e karetera 
aki no tabata nesesario. 
Pero awor ta resultá ku e tin 
su benefisionan. 
Na sigur dos okashon 
kaba, na momentu ku taba- 
tin aksidente di tráfiko riba 
e trayekto di La Union pa 
Subí Blanku, esta riba e ka- 
minda ku ta bai Rincon, a 
hasi bon uso di e kaminda 
via Seru Largu pa outo- 
mobilistanan por a yega 
Rincon i visevèrsa. 
Kondishon anterior di e 
kaminda di Seru Largu no 
solamente tabata malu, sino 
asta peligroso pa tráfiko di 
outo. Awor ku su rehabili- 
tashon ta realidat e ta un via 
alternativo ideal den situ- 
ashon kousá pa aksidente 
riba Kaminda La Union i 
Kaminda Gurubú. 
Mientrastantu e dianan 
ku a pasa por a ripará ku 
trabou a kontinuá pa dre- 
cha na banda di e kaminda 
di Seru Largu. Awor e ka- 
minda aki a bira hopi sigur. 


Persekushon a resultá 
den aksidente 


E foto aki, kortesia di Live99, ta mustra kon e outo a 
aksidentá. 


Bon uso ora di aksidente 
Rehabilitashon kaminda Seru Largu 
ta proba su benefisio 
Boto a noufragá 


Polisnan ta hopi aktivo riba kareteranan boneriano. 
Banda di e kontròlnan grandi ku ta tuma lugá, nan ta 
tene kontròlnan insidental tambe. E foto ta mustra un 
patruya polisial ku a para un pikòp pa kontròl djasa- 
bra atardi riba Kaya Amsterdam. 


Polis hopi aktivo riba kaya 

Basta dia sin tende di Djemi. 
E ta manera ketu e dianan aki. 
Awèl. Mala lenganan di ku el a bai 
biba na Klein Boneiru pa lucha pa 
nan pone e isla ei riba lista di outo- 
derminashon di Nashonnan Uní. 


+ 
POLÍTIKA – POLITIKERIA 


E akontesimentu polí- 
tiko di mas importante 
di siman pasá tabata e 
echo ku Nina den Heyer, 
promé ku elekshon, ta 
bai baha komo diputado, 
pa motibu di su nom- 
bramentu komo hefe di 
OCW na Boneiru. Nina 
ta bai bèk pues RCN, na 
unda el a traha promé ku 
el a bira diputado. El a 
skohe pa bandoná polí- 
tika. 


*** 
Ta opvio ku MPB 
no a konta riba e de- 
saroyo aki. Nan a fèr- 
wagt ku Nina lo a keda 


sintá komo diputado te 
despues 
di 
elekshon. 
Awor e partido ta haña 
su mes den un kore-kore 
pa pone un diputado na 
lugá di Nina mas pronto 
posibel. Lider di partido, 
Elvis Tjin Asjoe, lo tin 
ku move pisá e dianan 
aki pa solushoná e situ- 
ashon ku a presentá aki. 
Pa un partido ku semper 
a broma ku su kandida- 
tonan kapasitá i intelek- 
tual lo no por ta problema 
pa haña un remplasante 
pa Nina den Heyer. 


*** 
Mientrastantu nos in- 


formante Buchi a flùis- 
ter den nos orea ku por 
spera desaroyonan inte- 
resante den e lunanan 
benidero. Buchi a hinka 
su mes den un trahe 
di ònsebar i a skucha 
kombersashon di algun 
persona ku tin intenshon 
serio di bai elekshon ku 
un partido polítiko nobo. 
Parse ku nan intenshon 
ta hopi serio. I nan tin al- 
gun persona importante 
den tou pa subi lista. 


*** 
Papiando di partido 
polítiko nobo, mirando 
kuantu makamba ta biba 


awendia na Boneiru, si 
for di e sírkulo ei mester 
sali inisiativa pa lanta un 
partido, e chèns ta gran- 
di ku nan lo por haña 1 
i te asta 2 asiento. Den 
pasado Gerard van den 
Tweel i Hans Els a lanta 
un divishon di VVD na 
Boneiru, pero nunka no 
a partisipá na elekshon. 
Despues a likidá e parti- 
do aki. Hans ta un figura 
basta kontroversial riba 
tereno polítiko. El a pur- 
ba penetrá den polítika, 
tantu na Kòrsou komo 
Boneiru, pero no a yega 
leu. Bula’ki, bula’ya. 


*** 
Chichi, e otro infor- 
mante di nos, ta mira 
destinu. E ta huma sigá 
Velasquez Willem II i 
parse ku den e huma i 
shinishi di sigá e ta mira 
kiko ta bai sosodé. El a 
informá nos ku el a mira 
ku e meta final di Nina ta 
pa bira gezaghebber di 


Boneiru. I ku ora ta asina 
leu e lo solisitá pa e fun- 
shon aki. Chichi ta sigur 
di loke el a mira den 
huma i shinishi di sigá. 
Laga nos sinta warda 
pa mira kiko ta bai pasa 
ora ku Edison periodo di 
baha yega. Chichi no ta 
faya fásil den su pronós- 
tikonan. 


*** 
E krachinan ta ketu. 
Bo no ta tende masha di 
nan. Sporádikamente ta 
sali un komunikado for di 
nan seno. Parse ku nan 
no tin skirbidó. Bo mes- 
ter yega prensa ku bo 
mensahenan. Facebook 
so no ta yuda. MPB, 
UPB i spesialmente M21 
sí sa ku nan mester saka 
komunikado di prensa. 
Spesialmente M21 ta 
kampion den esaki. Ko- 
rant ta te ainda un medio 
di komunikashon fuerte. 
Esun ku ta skirbi ta keda. 
*** 


Nina den Heyer a sòru pa notisia siman pasá. 


Wingson B.V. 


ta buska 


1 Kòki 


Pa mas inf. tel. 717-7415 


Barbas Construction 


ta buska 
Metselaar 


Pa mas inf. tel. 782-3456 / 785-7071 

ménos. 
Den Skrituranan nos por 
haña hopi lugá kaminda ta 
afirmá ku Dios nunka lo lubidá 
di abuso ku ta ser kometé 
kontra esnan débil. Pa prueba 
nos por sita e karta di Hako- 
bo, kaminda e apòstel, ku pa- 
labranan fuerte, manera esnan 
di Amós, ta laga nos mira e 
fayo grandi ku esnan ku ta pre- 
tendé di akumulá rikesa a kosto 
di nan semehante ta kometé, i 
ainda di esnan ku, maske nan 
ta hasié den forma honrado, 
ta lubidá di kompartí ku esnan 
den nesesidat. 
Hakobo ta bisa: “Awor 
boso ku ta riku, tende! Yora i 
grita pa e desgrasianan ku lo 


DI BINTISINKU DJADUMINGU SIKLO C 
Promé Lektura 
: Amos 8, 4-7 
Salmo 
: Salmo112, 1-2, 4-8 
Di dos Lektura 
: Timoteo 2, 1-8 
Evangelio 
: Lukas 16, 1-13 


Nos tur sa ku derechonan 
di esnan pober ta ser violá, i 
esaki, pasobra tin esnan ku ta 
konsiderá ku nan so tin dere- 
cho. Pero Dios ta mirando, i 
ounke aparentemente E no ta 
mete den nada i ta laga pasa, 
e no ta laga sin kastigá abusu- 
nan ku ta ser kometé kontrá 
esnan mas débil. 
For di ora ku Dios a krea 
e promé sernan humano i es- 
akinan, hibá pa tentashon 
seduktor, a purba di kombèrtí 
nan mes den nan propio dios- 
nan, nos a mira komo kon- 
stante e abuso di esnan mas 
fuerte riba esnan débil. 


Asina a sosodé, manera Bei- 
bel ta konta nos, ku Kaín i 
Abel, dos ruman enfrentándo 
otro pa motibu di envidia di e 
promé kontra e di dos, loke 
a hib’é na asesin’é. Den e 
promé lektura di awe profeta 
Amos, den nòmber di Señor, 
ta rekordá tur e hasidónan di 
maldat i opreshon kontra nan 
rumannan, ku “nunka lo Mi 
no lubidá loke nan a hasi”. 
Loke e profeta ta deskribí ta 
algu ku hende a bai ta hasien- 
do den tur tempu. Subida di 
preis, redukshon di medida, 
e afan di tin mas aunke maske 
ta a kosto di esnan ku tin 


bira basha riba boso! Boso 
rikesa lo para putri i mòt lo 
kome boso pañanan bunita. 
Boso oro i plata ta pèrdè tur 
balor; nan frus lo akusá boso 
i kima den boso karni manera 
kandela. Boso a akumulá 
rikesa, awor ku mundu ta ye- 
gando na su fin! Tende, e pago 
ku boso a keda sin duna e 
obreronan ku a kosechá pa 
boso, ta sklama kontra boso, 
i Señor Todopoderoso a ten- 
de reklamo di e trahadónan ei. 
Durante boso bida aki na 
mundu, boso a djòdjò den 
luho i plaser, kome bira man- 
era bestia di krio gòrdá i ata 
awor dia di matansa a yega” 
(5,1-5). 
Ningun hende mester pen- 
sa ku Dios lo kondená esnan 
ku tin plaka únikamente pa 
por tin’é, sino pasobra nan a 
optené esaki den forma sushi, 
hòrtando i eksplotando, òf ku 
nan no a hasi kuné nada di 
probecho pa otronan. 
Tin plaka òf no tin’é ta indifer- 
ente. Pero e forma di gan’é i 
gast’é no t’asina.. I e último 
aki ta loke Señor ta mira. 
Lès di e evangelio di awe ta 
mira esaki, maske e por hiba 
nos na konfushon si nos les’é 
purá. 
Loke Hesus ta alabá den 
e atministrador infiel no ta su 
infidelidat, pues esaki t’a kon- 
sistí den hòrta e doño, sino e 
abilidat ku e ta demostrá pa 
sigurá futuro. Nos tin dilanti 
di nos un futuro, ku den nin- 
gun forma ta insierto si nos 
aktua konforme e mandato- 
nan di Dios. 
Plaka ta, entre otro kos- 
nan, ta un di e elementonan 
mas importante pa gana òf 
pèrdè e eterno felisidat. 
Tin hopi hende ku pa sigurá 
nan mes un bida regalá riba 
tera, ta dediká nan bida pa 
sòru pa yega na plaka den tur 


forma. 
Nos ta mira poder ku e trafi- 
kantenan di droga ta akumulá 
awe. Nan ta ruinando bida di 
miónes di hende ofresiendo nan 
e sustansia ku ta parse di hasi 
nan felis. Maske e miónesnan 
aki ta kulpabel, ya komo ku 
droga bo mes ta un piká, esnan 
ku no tin èksküs, ya komo ku e 
úniko kos ku nan ta buska ta di 
probechá di e tendensia dañino 
aki pa bira mionario den un 
fregá di wowo. 
Mesun kos nos lo por a bisa 
di hopi polítiko, ku tin na abun- 
dansia prinsipal den paisnan 
ménos organisá i ku falta di in- 
stitushonalidat , ku ta aspirá 
puestonan sea eligí òf no, ku e 
úniko meta di enrikesé nan 
mes, aparentando deseo di sir- 
bi nan pueblo bon. Tambe di 
hopi impresario, esnan ku nan 
afan pa plaka ta hiba nan na 
inbertí den lugánan kaminda 
nan ta logra yega rápido na 
subimentu di ganashi, pagando 
suèldo di hamber na nan tra- 
hadónan. 
Nos no ta kere, sinembar- 
go, ku ser pober ta un siguran- 
sa pa felisidat eterno, pues tin 
esnan ku ta biba únikamente 
pensando na ser riku, p’asina 
alkansá e felisidat ku ta anhelá, 
loke ta pone nan kai den pe- 
liger di kai den tentashon di hasi 
kualkier kos pa logr’é. Deseo 
di superashon ta totalmente 
legítimo, pero loke Hesus ta 
mustra nos ta ku nunka nos lo 
haña e berdadero felisidat den 
rikesa, sino den un bida honra- 
do, ku ta e berdadero kaminda 
pa yega na e Reino di Dios. 
Nunka laga nos lubidá loke e 
Dibino Maestro a bisa nos: 
“Buska reino di Dios i buska pa 
hasi su boluntat promé i boso 
ta haña tur e sobrá kosnan akí 
aserka” (Mateo 6,33). Si nos 
buska e sobra kosnan promé, 
nos lo keda sin e Reino. 


Tipo di Birtutnan” 


Birtutnan humano: ta e ak- 
titut firme segun e lei natural. 
Perfekshonnan normal di e en- 
tendimentu i di e boluntat ku 
ta regulá nos aktonan, ta or- 
dená nos pashonnan i ta guia 
nos kondukta segun rason i 
fe. Ta haña nan mediante e es- 
fuerso humano. Eh. Lealtat, 
órden, diligensia, solidaridat, 
rèspèt, 
gratitut, 
etc. 


Pero pa alkansá salbashon e 
birtutnan humano no ta no 
basta, pa alkansá bida eterno 
no ta posibel sin yudansa di 
Dios i akshon di Spiritu San- 
tu. 


Birtutnan kardinal: ta e bir- 
tutnan humano mas impor- 
tante. Nan yama “kardinal” 
pasobra nan ta e as rondó di 
kua e otronan ta lora. Cardine 
na latin, ta nifiká e as di e por- 
ta. Nan ta: prudensia, fortale- 
sa, hustisia i moderashon. 


Birtutnan kristian: nan ta 
komportamentu rekto segun e 
ehèmpel di Kristu den Evan- 
gelio. Nos lo por menshoná 
dulsura. 


Birtutnan teologal: ta esnan 
ku ta ser risibí di Dios dor di 
su akshon sobrenatural den e 
alma. Fe, speransa i karidat. 


Birtutnan evangéliko: ta 
asentonan spesial di e Evan- 


gelio entre hopi birtut ku nos 
Señor Hesukristu ta praktiká. 
Por ehèmpel humildat, kasti- 
dat, pobresa. 


Tur loke ta kontrario na bir- 
tut ta mal kustumbernan, ku 
nos ta yama bisio. 


Birtutnan kardinal 


Prudensia: ta e kapasidat di 
konosé, den kada sirkunstan- 
sia, loke mester hasi o evitá 
pa haña un fin bon i skohe 
medionan apropiá pa realis’é. 
Pa guia e huisio di konsiensia 
i apliká e prinsipionan moral 
na e kaso partikular. 


E hende prudente ta disidí i 
ordená segun e huisio aki. 
Esaki ta e birtut pa ekselen- 
sia. 


Pa ehersé la prudensia tin 8 
parti integral ku ta masha im- 
portante. Sinku ta pertenesé 
na lo intelektual i tres na 
práktika: 
Memoria: rekordá e ék- 
sito i frakaso di pasado ta 
yuda a orientá riba loke bo 
tin ku hasi. Eksperensia ta 
mama di siensia. 
Inteligensia: konosé e 
presente ta yuda nos na dis- 
erní riba lo bon o malu, kum- 
biniente i inkumbiniente. 
Bondat: sa na pidi i aseptá 
konseho di personanan ku sa 
mas. Ningun hende por sa tur 
kontesta. 


Inteligensia: disposishon 
pa resolvé kasonan urgente ora 
no tin tempu pa pidi konseho. 
Rason: ora despues di un 
meditashon madurá kasonan ta 
ser resolvé riba nan mes. 
Providensia: parti prinsipal di 
prudensia, igual na providen- 
sia, e ta fiha bo mes riba e fin 
ku bo ta pretendé. Pa aktua ku 
prudensia mester ordená e 
medionan al fin. 
Koutela: e ta tuma den 
konsiderashon e sirkunstansi- 
anan pa huzga segun nan, si ta 
kumbiniente o no hasi o bisa 
algu. Tin okashonnan den kua 
ta pretendé ta bon i kum- 
biniente, pero debí na sirkun- 
stansianan, e por resultá nega- 
tivo. Eh. Koregí un persona 
ora tin hende an straño pre- 
sente. 
Koutela o Prekoushon: 
dilanti e impedimentu eksterno 
ku por ta opstákulo pa haña 
loke nos ta pretendé. Eh. Evitá 
influensia di mal kompania. 


Lo tin momentonan den kua lo 
por eliminá algun di e kosnan 
aki, pero si loke bo ta pretendé 
ta importante anto mester tene 
kuenta ku nan. Kuantu im- 
prudensia ta ser kometé dor di 
no tuma e trabou di hasié!. 


No ta ehersé prudensia únika- 
mente den lo personal, sino ku 
e tin tambe un parti sosial ku ta 
dirigí su mes na e bon komun i 


kontinuashon pag.15 


Kiko ta birtut. Tiponan di birtut 


Di dos parti 

Pintor lokal Nòchi Coffie ta kreando un bunita obra riba murayanan 
di ‘Life Again Cafe and Terrace’. Awor ku Coffie a baha ku penshun 
na SKAL e tin mas tempu pa dediká na su pashon, ku ta pintamentu. 
(Foto: Rudolf Wout) 
Nòchi Coffie kreando otro obra 


Tymon de Laat ta bèk na Boneiru. E dianan ku a pasa el a krea otro obra, e biá aki di 
un hende muhé, riba un edifisio den bario Antriol. Kombinashon di foto ta duna un 
bista di su pintura. E tin tambe un pintura den Playa. Boneiru ta birando mas i mas 
kolorido dor di e tipo di pinturanan asina. 


Mas obra di Tymon 
de Laat na Boneiru 


Pronto Luci ta 
move for di neishi 


KRALENDIJK – Jack 
Haines, un konservashonis- 
ta di WPT, ta enkargá huntu 
ku algun boluntario di Echo 
ku monitoreo di neishinan 
di lora na Boneiru den e 
temporada aki ku tin yu 
dje paranan aki den neishi. 
Durante e trabou aki nan a 
topa ku un yu di lora, ku 
nan a a yama Luci. Pronto 
e lo bula sali for di neishi. 
Lora ta brui den baranka 
i tambe den tronkon di sier- 
to palunan, manera palu di 
wayaká, palu di lora i palu 
di dia. Pero último tempu 
nan ta pone webu otro ka- 
minda tambe, asta den áre- 
anan residensial. 
Na e momentu aki Luci 
tin masoménos dos luna 
den e neishi den baranka. 
Lo no dura masha pa e 
bula. For di su neishi e tin 
bista riba e mondinan alre- 
dedor den kua e lo mester 
bai buska su kuminda den 
su lucha di sobrebibensia. 
Jack Haines ta ta inves- 
tigá e neishinan di lora, ta 


studia tantu komportashon 
di e paranan adulto komo e 
yunan. Tambe nan a instalá 
kámara pa kontrolá hende- 
nan ku ta bai kue e yunan 
den neishi. Tambe pa otro 
menasanan ku nan ta kon- 
frontá den naturalesa. 
Monitoreo di e loranan 
den naturalesa ta vital pa 
nan konservashon, sinem- 
bargo e ta difísil. E ta rekerí 
oranan largu den mondi pa 
identifiká neishi. Unabes 
ku identifiká un neishi e por 
ta ekstremadamente pelig- 
roso pa yega na e neishi sin 
entrenamentu apropiá. 
Personanan ku ke yuda 
den e trabou di monitoreo 
aki, tambe ku donashon, 
por tuma kontakto ku Echo 
Foundation. 

KRALENDIJK -- Djas- 
abra 
pasá, 
studiantenan 
di MBO, Helpende Zorg 
en Welzijn i Medewerker 
Sport en Recreatie, a or- 
ganisá un aktividat na skol, 
‘adoptiegrootouder’. 
Ta 
trata di un proyekto nobo 
na Boneiru, proyekto pilo- 


to, bou di nos koleganan su 
mama, wela, tanchi i otro 
konosínan di MBO. 
Ta trata di un proyekto 
pa adoptá adulto mayor, 
durante 6 luna largu. E 
hóbennan ta bai bishita, 
esnan ku nan a sera konosí 
kuné riba e dia. Hóbennan 


di e klasnan menshoná, 
ta bai kas serka e adulto 
mayor. Promé biaha ta hasi 
esaki i djasabra tabata aper- 
tura i 13 òktober, ta promé 
dia ku nan a topa e adulto 
mayor na su kas. E hóben- 
nan tabata presente na skol 
i e adulto mayornan, pa 


Adulto mayornan, masha kontentu 
ku hóbennan di MBO 

tende i pasa informashon 
pa e generashon siguiente. 
Aparte di e sekshon di in- 
formashon, 
tabatin 
ani- 
mashon di kaha di Òrgel 
Rincon e mainta. Hendenan 
a balia i gosa e mainta. Na 
kada mesa, tabatin 1 òf 2 
alumno di MBO presente. 
Dosentenan presente taba- 
ta; Liset de Keijzer, unitdi- 
recteur, Lianne Dam, unit- 
directeur, Vanessa Danie, 
teamleider zorg en welzijn, 
dienstverlening en Media 
Suzette Bergland-Balentin, 
docent 
Dienstverlening 


(organisator 
samen 
met 
team Dienstverlening van 
project Adoptie Ouderen) 
in samenwerking met de 
docenten Monica Clarinda, 
Tom 
Verbeek, 
Dietrich 
Winklaar en onderwijsas- 
sistent Guillauma Coffie. 
Nan a bisa ku tabata un 
tremendo mainta, tur hende 
tabata kontentu i a gosa un 
mundu. E adulto mayornan, 
tambe a ekspresá i gaba kon 
dushi nan a pasa. “Bon or- 
ganisá, dushi hende, ta bira 
bon ambiente”, tabata loke 
nan a bisa. 

KRALENDIJK – E skol 
di enseñansa spesial ‘Het 
Koraal’ ta hasiendo hopi 
promoshon e luna aki. Tin 
un tim di promoshon ku ta 
sali konta kiko tur asina nan 
ta hasi na e skol aki. Nan ta 
trata na logra ku ta finansiá 
e inisiativa pa a bini ku e 
skol. 
E skol ta ubiká den Kaya 
Mississippi. Ta un skol pa 
muchanan ku nesesidat- 
nan di enseñansa spesial. 
Na Hulanda ta yama esaki 
‘speciaal onderwijs’. Pa por 
operá Het Koraal mester di 
supsidio. 


Promoshon pa skol ‘Het Koraal’ 

ARUBA 
STATIA/SABA/ST. MAARTEN 


Tabatin un kontròl pisá algun dia pasá den haf di Saba. Esaki a sosodé na yegada 
di e fèri Makana for di St. Maarten. E kontròl tabata na enkargo di KPCN, Kmar, 
Wardakosta i Duana. 


ST. MAARTEN – Tor- 
menta tropikal Fiona a laga 
St. Maarten i e islanan Saba 
i St. Eustatius na pas. E 
molèsternan tabata mínimo. 
No tabatin masha bientu. Sí 
Fiona a sòru pa basta áwas- 
eru riba tur tres isla. 
For di djárason siman 
pasá e tres islanan aki a 
kuminsá prepará pa pasada 
di Fiona. Tabata spera ku e 
tormenta lo a pasa maso- 
ménos 50 mia sùit di e is- 
lanan, pero a lo largu el a 
pasa mas na sùit, esta ma- 
soménos 100 mia, loke a 
spar e islanan. 
Paul de Windt di e ko- 
rant St. Maarten Herald a 
informá ku no tabatin bien- 
tu di tormenta, sí hopi yobi- 
da. “Tabatin algun ráfaga di 
bientu fuerte. Na aeropuer- 
to nan a midi ráfaganan di 
47 mia pa ora. Aki i aya un 


palu a kai, piedranan a lòs 
for di seru debí na yobida i 
resultá riba kaya.” 
Mirando kiko tormenta 
i orkannan sa hasi na St. 
Maarten, outoridatnan di e 
isla no a tuma niun riesgo. 
Medidanan preventivo ta- 
bata severo. A ordená ne- 
goshinan pa sera nan porta 
djabièrnè. Aeropuerto di e 
islanan tambe tabata será. 
Despues ku e tormen- 
ta a pasa, djasabra mes 
restorantnan 
a 
kuminsá 
habri, teniendo kuenta ku 
turistanan mester a kome. 
Pa ayera djadumingu tur 
negoshi a habri atrobe i 
bida a regresá na normali- 
dat na St. Maarten. 
Paul de Windt a re- 
portá ku e habitantenan di 
St. Maarten a kumpli hopi 
bon ku e instrukshonnan di 
gobièrnu. 


GUADALUPE 
–Tor- 
menta tropikal Fiona, ku 
despues a kombertí den 
un orkan, a laga hopi daño 
atras na e isla franses Gua- 
dalupe. Hopi kas i outo a 
sufri daño. Pero no a repor- 
tá morto durante pasada di 
e orkan. E tormenta tabata 
kompañá pa hopi áwaseru. 
Na Guadalupe tabatin in- 


Kontròl pisá den 
haf di Saba 


Fiona a laga Islariba na pas 


undashonnan serio. For di 
djárason outoridatnan na 
Guadalupe a kuminsá ta 
monitoreá 
moveshonnan 
di e tormenta aki, basá riba 
informashon suministrá pa 
National Hurricane Cen- 
ter. El a desaroyá rápido di 
depreshon tropikal pa tor- 
menta i awor ta un orkan, 
ku a pasa tambe riba Puerto 


Rico den fin di siman. Na 
momentu ku Fiona a pasa 
riba Guadalupe a midi 
bientunan di te 97 kilome- 
ter pa ora. Pero no tabata e 
bientunan ku tabata e prob- 
lema, sino e yobidanan. A 
midi na sierto partinan di 
Guadalupe te asta 400 mm 
di presipitashon, inundando 
vários parti di e isla. 


ARUBA 
GUADALUPE 
Fiona a laga hopi daño atras 
na Guadalupe 

ORANJESTAD -- Dia- 
bierna atardi pa mas o me- 
nos 3:10 central di polis ta 
wordo notifi ca di un caso 
di hincamento na Modanza. 
Na yegada di patruya a bin 
topa cu e victima. Ambu- 
lance tambe a presenta na e 


sitio pa asina duna asisten- 
cia medico na e victima y a 
transporte pa hospital. 
Recherche a presenta 
na e sitio pa cuminsa cu e 
investigacion pa determina 
kico exactamente a sos- 
ode. Un rato despues a haci 


detencion di un total di 8 
hoben menor di edad y na 
unda nan a wordo transpor- 
ta pa warda di Playa. 
E caso ta bao investiga- 
cion y e hoben cu a ser hin- 
ca su situacion te cu awo ta 
stabil. 


ORANJESTAD -- Min- 
ister Xiomara Maduro di 
Cultura, a bishita e atelier 
di e artista Arubiano Gil- 
bert Senchi na Bogota, Co- 
lombia pa asina cera conoci 
di cerca cu e obra di arte 
'Driekiel' cu ta e obra di arte 
publico cu ta destina pa bay 
keda exponi riba un retonde 
na Aruba. 
Obra di arte publico ta 
conscientisa, motiva y in- 
spira nos riba temanan cu 
ta importante pa nos Pais. E 
obra 'Driekel' ta conscien- 
tisa nos riba e esfuerso cu 
nos mester haci pa proteha 


turtuga cu ta den peliger di 
extension. Aruba ta interna- 
cionalmente reconoci como 
un isla na unda cu e driekiel 
ta traha su neishi, biahan- 
do miles di miya for di tur 
skina di mundo y ta haci- 
endo esaki pa mas di un mi- 
lenio caba. E driekel ta nos 
prome 'repeated guest' di 
Aruba cu ta confi a nos Isla 
pa traha su neishi y pone 
su webonan. Ta un proceso 
bunita den nos naturalesa 
cu ta recorda nos con ben- 
diciona Aruba ta. 
Obra di arte publico no 
ta sirbi solamente pa crea 


conscientisacion, pero ta 
fungi tambe como motiva- 
cion y inspiracion. Minister 
Maduro ta spera cu e obra 
publico aki por sigui motiva 
local y turista pa cuida e na- 
turalesa di nos Pais. “Laga 
esaki inspira nos y inspira 
nos yiunan pa semper nos 
keda den balansa hunto cu 
nos naturalesa,” tabata pal- 
abra di e mandatario na oc- 
asion di bishita na e artista 
Arubiano Gilbert Senchi 
kende ta encarga cu e obra 
di arte publico aki. 
Minister Maduro a spli- 
ca cu e obra di arte publico 
‘Driekiel’ lo wordo exponi 
riba un rotonde, pero ainda 
no tin un decision fi nal riba 
cual rotonde esaki lo wordo 
poni. E mandatario a divul- 
ga cu e deseo ta pa Su Al- 
teza Real Princesa Amalia 
por haci e desvelo di e obra 
aki durante e bishita Real 
cu lo tuma luga otro aña na 
fi nal di januari 2023. 
Minister 
Maduro 
ta 


Pronto e lo keda exponi riba un retonde na Aruba 
Minister Maduro a cera conoci cu 
e obra di arte publico 'Driekiel' 


honra di por a haya e opor- 
tunidad pa mira e obra 
‘Driekiel’ den su fase fi nal 
y ta spera cu pronto e obra 
di arte aki lo ta na Aruba 


pa asina local y turista por 
aprecia esaki. 


Ocho menor deteni pa un 
caso di hincamento 


ORANJESTAD -- Un 
di e retonan grandi cu 
Gobierno tin ta pa baha 
gastonan di personal. Y 
prome cu papia di baha 
gasto, mester tin gastonan 
bou 
control. 
Gobierno 
a constata e aña aki cu e 
gastonan di overtime den 
gobierno practicamente ta 
saliendo for di control y 
mester a tuma un decision. 
Prome Minister Evelyn 
Wever-Croes a indica cu 
desde 15 di September tin 
un maneho di overtime 
den gobierno pa motibo cu 
e placa cu tin disponibel 
pa overtime ta bay caba si 
no bin cu e medidanan aki. 
E medidanan ta pa evita 
cu no tin placa pa paga 
overtime. “E temponan 
aki ta diferente cu otro 
temponan, ya cu otro tem- 
ponan bo por a surpasa bo 
presupuesto y bo ta haya 
bo pago toch. Pero awor 
cu nos mester pone orden 
den e situacion fi nanciero 
di nos pais especialmente 
despues di Covid, nos no 
por dijes surpasa e presu- 
puesto”. 
Esaki a pone cu pa pro- 
teha e poco fondo cu a 
resta p'e departamentonan 
cu realmente mester traha 
overtime, Gobierno a bin 
cu e siguiente maneho: 
D e p a r t a m e n t o n a n 
ehecutivo di Gobierno cu 
mester traha 24/7 entre 
otro Polis, Aduana etc., 
tin un fondo disponibel pa 
overtime pasobra nan tur 
tin falta di personal, lo tin 
un cap di 40 ora pa luna pa 
persona. 
Si un persona ta traha 
40 ora pa siman y e mes- 
ter traha overtime, mes- 


ter cuminsa pensa riba su 
salud y famia. Tin hende 
ta bay cas cu 100 a 200 
ora di overtime pa luna. 
Esaki no ta bon pa e per- 
sona ni pe organisacion. 
Pa departamentonan cu 
no ta ehecutivo tin un 
otro maneho. Pa e depar- 
tamentonan aki por traha 
overtime lo mester un 
aprobacion di su Minister 
adelanta splicando e moti- 
bo di e overtime. E minis- 
ter mester bay di acuerdo 
pero e oranan aki no por 
wordo paga pasobra no tin 
placa pe. Nan lo por tume 
si como timeback. Esaki 
ta e maneho pa resto di e 
aña cu a bin na vigor 15 di 
September. 
“Intencion di Gobierno 
ta pa evalua con esaki ta 
bay di awor pa fi n di aña 
pa nos ta sigur cu tin placa 
pa esnan cu mester traha 
overtime. Otro aña lo bin 
cu un maneho di overtime 
nobo cu lo conta pa tur de- 
partamento pero esaki ta 
un periodo cu nos ta bay 
tuma awor pa evalua kico 
ta pasando pa nos ta sigur 
cu e placa ta bay unda e 
echt mester bay pasobra 
Gobierno no tin placa mas 
pa sigui paga caminda cu 
realmente bo por tuma 
otro decisionnan pa evita 
e gasto. 
Un carta a wordo man- 
da pa tur Hefe di Depar- 
tamento y nos ta trahando 
cu e diferente departamen- 
tonan tambe pa yuda nan 
traha planifi cacion pa asi- 
na nos por soluciona cual- 
kier inconvenencia cu nos 
topa riba nos caminda”, 
Prome Minister a fi nanlisa 
bisando. 


Maneho nobo di overtime na vigor 
desde 15 di september 2022 

ORANJESTAD -- Du- 
rante Minister Maduro di 
Cultura su bishita na e ate- 
lier di e artista Arubiano 
Gilbert Senchi na Colom- 
bia, e mandatario a haya e 
oportunidad pa mira e bus- 


to di e defunto Polis Tino 
Ruiz cu ta den su fase final. 
Na aña 2017 e hoben Polis 
Ruiz lamentablemente a 
perde su bida na momen- 
to di brinda un asistencia 
policial. Su fayecimento a 


conmove comunidad y un 
mocion a keda presenta den 
Parlamento pa Gobierno 
laga traha un busto pa asina 
e famia, colega y comu- 
nidad en general por keda 
recorda e hoben Polis Tino 
Ruiz y tur otro persona cu 
a perde nan bida sirbiendo 
nos Pais. 
Cumpliendo cu e deseo 
di famia, colega y comuni- 
dad, Minister Tjon di Husti- 
cia a otorga e trabou aki na 
e artista Arubiano Gilbert 
Senchi. Na ocasion di su 
bishita cerca Senchi, Min- 
ister Maduro a splica cu e 


busto di e Polis Tino Ruiz 
lo sirbi como simbolo di e 
forsa y alabes e fragildad 
di homber y muhenan cu ta 
sirbi nos Pais diariamente, 
protegiendo nos y poniendo 
nan bida na peliger eherci- 
endo nan funcion. Tur cu ta 
haci un trabou na bienestar 
di nos comunidad, merece 
e respet debido pa nan es- 
fuerso y e obra di arte pu- 
blico aki lo t'ey pa recorda 
nos pa brinda respet na tur 
esnan cu ta sirbi nos Pais. 
Manera colega Minister 
Rocco Tjon a anuncia, e 
busto di defunto Tino Ruiz 


lo wordo poni riba un plaza 
caminda cu famia, colega 
Polis y publico en general 
por pasa y mira esaki pa 
asina recorda nan ser keri. 
E artista Gilbert Senchi cu 
tin e obra aki na su encargo 
ta finalisando e trabounan 
riba e busto y den e lunanan 
nos dilanti e busto lo wordo 
manda pa Aruba. Minister 
Maduro ta spera cu e busto 
aki como un obra di arte 
publico lo por sirbi como 
recordatorio cu nos mester 
brinda e respet debido na 
tur esnan cu ta traha na bi- 
enestar di nos Pais. 


ORANJESTAD – Dia- 
bierna atardi Minister di 
Turismo y Salud Publico 
sr. Dangui Oduber tabata 
presente na airport pa e 
vuelo inaugural di Arajet 
cu a yega directamente for 
di Santo Domingo. Aki e 
mandatario a duna un dis- 
curso chikito caminda e 
la duna Arajet un caluroso 
bon bini na pais Aruba. 
Arajet sigur lo aporta gran- 
demente na Aruba su tur- 
ismo y duna mas accesibi- 
lidad na e ruta entre Aruba 
y Republica Dominicana na 
un prijs hopi economico. 
Arajet ta bay tin vuelo 
directo for di Aeropuerto 


Las Americas 2 biaha pa 
siman riba dialuna y dia- 
bierna. Nan ta opera cu 
avionnan Boeing 737 max 
800 completamente nobo y 
moderno cu tin un capasi- 
dad di 185 asiento. E prijs 
di vuelo lo cuminsa desde 
$168 dollar inclui impuesto 
cu ta un prijs hopi econom- 
ico. Locual ta remarcabel di 
e aerolinea nobo aki ta nan 
plan y tur e rutanan cu nan 
lo kier habri den Caribe, 
Latino America y Centro 
America uzanda Santo Do- 
mingo como nan hub. Esa- 
ki sigur lo beneficia e ruta 
Aruba tambe y deversifica 
nos turismo aun mas. 
E mandatario a duna di 
conoce cu semper e la boga 
pa un desaroyo turistico 
sostenibel cual Arajet tam- 
be ta para pe. Arajet ta bay 
inicia su operacionnan cu 
un flota di 5 avion Boeing 
737 Max 800 cu ta avion- 
nan diseña pa cuida e me- 
dio ambiente door cu nan 
ta consumi menos combus- 
tibel. Esaki ta conduci cu 
Arajet tin un gasto di opera- 
cion mas abou cu normal cu 


ta haci posibel cu nan por 
duna un tarifa economico 
na nan clientela. Minister 
Dangui Oduber a menciona 
cu su maneho ta basa riba 
e diversificacion di nos tur- 
ismo. 
Ta bay keda enfoca pa 
sigui sera mas acuerdonan 
cu diferente otro aerolinea 
pa sigui aumenta e capasi- 
dadnan maximo di asiento 
pa Aruba. E strategia di 
recuperacion ta funciona- 


ndo y e indicadornan pa 
nos turismo ta fuertisimo. 
Minister Dangui Oduber 
ta yama danki na AAA, es- 
pecilamente e Airlift Com- 
mittee, pa logra trece un di 
e aeroliñanan mas na nos 
isla. Un danki sigur na Ara- 
jet pa duna Aruba su confi- 
ansa. Danki na tur persona 
cu ta involvi den Aruba su 
turismo, na tur esnan cu ta 
duna e tremendo servicio 
na nos bishitantenan. 
Minister di Cultura di bishita na e atalier di e 
artista Arubiano Gilbert Senchi na Colombia 


Arajet ta inaugura vuelo directo 
for di Santo Domingo 

KRALENDIJK--E tim 
di “Orkidia Nos tambe ta 
Den” a bira ganadó di e tor- 
neo di “Mens erger je niet” 
djasabra último na Avanti 
na Antriòl o sea Plasa Chi- 
ku Goeloe. 
Djasabra último tabatin 
fi nal di e torneo di “Mens 
erger je niet” pa nos gran- 


dinan, esaki 5or atardi na 
Avanti na Antriòl. 
E timnan ku a kompetí 
den e torneo aki ta Ku Ani- 
mo Ban P’e. 
Orkidia Nos Tambe ta 
Den. 
Pusha pèrta drenta. 
Uni nos ta logra. 
Tabatin e torneo regular 


ku a kulminá djasabra úl- 
timo ku e fi nal di e torneo. 
Ganador o sea kampion 
di e torneo aki di “Mens 
erger je niet” ta “Orkidia 
nos tambe ta den”. 
“Pusha pèrta drenta” a 
keda di dos lugá o sea sup- 
kampion di e torneo. 
“Ku ánimo ban p’e” a 
keda di tres lugá di e torneo. 
Pabien na e ekiponan di 
nos grandinan ku a kai den 
premiashon di e torneo aki 
di “Mens erger je niet” pa 
nos grandinan, torneo ku a 
fi nalisٔٔá djasabra último na 
Avanti na Antriòl. 
Riba potrètnan algun bi- 
sta di e torneo fi nal djasabra 
último. 


KRALENDIJK--E eki- 
ponan di futbòl veterano 
50+ ku ta FC Champs i SV 
La Fama, djasabra último 
den un partido di futbòl 
amistoso ku a tuma lugá 
17:30 na Fèlt Elion Flores, 
a empatá 2-2 ku otro den 
tremendo partido 
Informashonnan ku nos 
a risibí tokante e partido aki 
ta mustra ku tabata sigur un 
tremendo partido di futbòl 


veterano entre e ekiponan 
aki. 
E golnan di FC Champs 
50+ ta di Dutley Doma- 
cassé i Sherwin Craane ku 
a hinka 1 gol kada unu pa 
nan ekipo. 
E golnan di SV La Fama 
50+ ta di Gachi Beaumont i 
Antolin Theodora. 
Éksito na e ekiponan ku 
nan próksimo partido di 
futbòl veterano 50+. 


K R A L E N D I J K - - E 
kampionnan di SV Real 
Rincon di Rincon, djabièr- 
nè último den kontinuashon 
di plei-òf Buèlta Seis kam- 
pionato futbòl 2022 di nos 
isla, a empatá 1-1 ku SV 
Estrellas di Nort Saliña. 
E partido aki a tuma lugá 
8or anochi den Stadion An- 
tonio Trenidad na Rincon. 
Tabata SV Estrellas ku 
tabata dilanti 1-0 den e par- 
tido i SV Real Rincon pa 
medio di pinalti ta empatá e 
partido 1-1, skor tambe ku 
e partido a fi nalisá kuné. 


Den promé mitar di e 
partido esaki no tabatin gol. 
E di dos mitar di e par- 
tido, na di 47minüt SV Es- 
trellas ta bai dilanti 1-0 ku 
gol di John Salgado. 
Na di 85 minüt di e par- 
tido, SV Real Rincon ta 
haña pinalti i Deebro Trini- 
dad ta tira ku éksito pa SV 
Real Rincon empatá e par- 
tido 1-1, skor tambe ku e 
partido a fi nalisá kuné den 
empate di 1-1. 
Rèfri ku a dirigí e par- 
tido aki ta Arthur Gosepa. 
Un total di 475 fanátiko 


“Orkidia nos tambe ta den” 
ganadó “Mens erger je niet” 


FC Champs i La Fama a 
empatá den 50+ 


SV Real Rincon a empatá 1-1 
ku SV Estrellas 


a paga pa mira e partido, 
loke ta bon pa 301 adulto, 
99 mucha i 75 fanátiko riba 


60 aña. 
Un danki di parti FFB 
na e fanatikada ku a paga 
pa mira e partido aki. 


Riba potrètnan e ekip- 
onan, rèfrinan ku a dirigí e 
partido, tambe outornan di 
e golnan di e partido. 


Djaluna 19 sèptèmber 2022 
17 


ARUBA 
DEPORTE 


KRALENDIJK--Den 
luna di yüni 2022, den kop- 
erashon ku KNBSB, OLB, 
Indebon, Curacao Base- 
ball Development Founda- 
tion, ZJCN i The Kingdom 
Team, 22 coach di Boneiru 
a logra risibí nan sertifikado 
(TC1) pa “Trainer Coach 
Opleiding nivel 1”. 
Manera a primintí, djad- 
umingu último 18 di sèp- 
tèmber e 22 “coach”nan aki 
a partisipá den e TC2 ku ta 


e “Trainer Coach Opleiding 
nivel 2” pa asina risibí nan 
diploma. 
E opleiding aki a ku- 
minsá dia 18 i terminá 25 di 
sèptèmber. 
E “trainer”nan e bia aki 
lo ta Sr. Michel Aussems 
(Opleidingscoordinator, 
Docente TC 1 en 2 di KN- 
BSB), Ben Thijssen i Payo 
Faneijte tambe lo tei pa di- 
rigí tambe e parti práktiko 
di e Opleiding. 


E bentahanan di partisipá 
ku éksito na e Opleiding aki 
ta: 
• E coach lo risibí su di- 
ploma di Trainer Coach di 
Baseball/Softball riba nivel 
2; • E diploma aki ta un di- 
ploma rekonosé pa ASK 
(Akademie voor Sportkad- 
er) NOC NSF den e Natio- 
naal Sportakkoord; 
• Tur coach lo wòrdu 
hinká den e sistema di KN- 
BSB komo Trainer/Coach 


ku un diploma rekonosé; 
• E diploma aki ta duna 
derecho na e “coach”nan pa 
por sigui pa TC 3 kual ta e 
nivel 3. Pa e personanan ku 
ta coach kaba òf esnan ku 
tin ambishon pa bira coach 
ku no a logra partisipá na 
yüni, lo bai tin un kombi- 
nashon di TC1 i TC2 ku lo 
bini kuné den 2023. 
Asina nan tambe tin e 
posibilidat pa hasi esaki. 
Pues henter e siman aki 


e “coach”nan lo hasi uso di 
Jossy Boekhoudt Ballpark 
pa ku e Opleiding aki. 
Ta pidi pa tur persona 
sigui e facebook página: 
“Nos ta bai kuminsá 
huntu” i asina keda na al- 
tura di tur desaroyonan ku 
lo tuma lugá. Grupo di kon- 
takto “Nos ta bai kuminsá 
huntu”, 
Marionela Josephia – 
Clinton Kirindongo – Chy- 
nesca Cornelia. 


K R A L E N D I J K - - E 
hóben Clayson Cicilia lo 
sigui kurso mas avansá pa 
arbitrahe o sea empayer di 
sòftbòl i beisbòl. 
Esaki 
empayer 
Kualifikٔá Giovanni Meu- 
lens ku tabata na Boneiru 
fin di siman pasá pa final 
di e di kuater edishon di 
bisbòl Pony League, a bisa 
den entrevista ku nos taba- 
tin kuné fin di siman pasá. 
Un bia mas na Boneiru, 
hopi kontentu di por tei bèk 
segun sr. Giovanni Meu- 


lens a bisa den entrevista 
ku nos tabatin kuné. 
E ta kontentu di ta na 
Boneiru un bia mas pasó 
sèmper e la bisa ku mo- 
mentu ku e haña invitashon 
pa bin Boneiru, e lo bin Bo- 
neiru sigur. 
E último bia ku e tabata 
na Boneiru ku e Seri di Ka- 
ribe, Boneiru a trat’é mes- 
kos ku un yu di Boneiru. 
P’esei e la bisa ku sèm- 
per ku e haña un invitashon 
di Boneiru, e lo no duda pa 
yega Boneiru. 


Kumar Piar den entrev- 
ista ku nos tabatin kuné si- 
man pasá pa loke ta Pony 
League, e la bisa ku e 
Giovanni lo tei sigur. 
Na momentu ku e la 
haña yamada pa bin yuda 
Pony League di Boneiru, pa 
bin yuda fin di siman pasá 
ku e finalnan, e no e duda ni 
pensa dos bia pa bin yuda 
Boneiru, segun Meulens a 
bisa. 
Mas aleu sr. Meulens a 
bisa ku eigenlijk e la bin 
Boneiru pa dos motibu. 


E promé motibu ta ku e 
la bini pa yuda Wolf Pack 
ku e final di kampionato 
di Pony League, pasó hopi 
hende no sa ku aki na Bo- 
neiru, ku den Karibe e no a 
sosodé te ainda, ku nan tin 
nan di kuater kampionato 
den un aña di Pony League. 
Esaki ta un “record” 
sigur segun sr. Meulens a 
bisa. 
Su di dos motibu ku e 
tabata na Boneiru fin di si- 
man pasá ta un meta. 
Boneiru tin un prospekto 
di empayer. 
Esei ta Clayson Cicilia. 
E la bin Boneiru p’e 
pasó e ta bai saka Clayson 
padilanti. 
Sr. Meulens a bin Bo- 
neiru pa e sigui yud’é pa- 
sobra probablemente nan 
tin un programa otro siman 
pa Kòrsou, pero nos sa ku e 
ta sigui, pero talbes aki dos 
siman. 
E ta bai hiba Clayson 
Kòrsou i djeinan nan ta bai 
Merka. E tin hopi smak, e 
tin hopi gana di siña, anto 
ken ku tin gana di siña, e lo 
yuda nan. 
Ku e eksperensia ku e 
tin, lo e yuda Clayson yega 
mas leu. 


Si bo wake den pony 
League, aki tin hopi hopi 
posibilidat di yega tur ka- 
minda. 
Ta abo tin ku hasi bon 
uso di e oportunidat di es- 
aki. 
E ta kere, di akuerdo ku 
sr. Meulens, ku Wolf Pak 
Foundation 
ta 
hasiendo 
algu ku den Karibe, ku niun 
pais no ta hasiendo esaki. 
Einan e la bisa i ta pidi 
pa Boneiru karga e organ- 
isashon di Wolf Pack, pa 
lokual ku nan ta hasi pa e 
muchanan, ya ku te ainda e 
ta mira ku e organisashon ta 
hasiendo algu pa mucha. 
Anto loke ku nan ta 
hasiendo, ta esun di mas 
bunita ku tin. 
P’esei e ta pidi pueblo 
di Boneiru pa karga Wolf 
Pack pasó loke ku nan ta 
hasiendo, a base di su hopi 
añanan di eksperensia, den 
Karibe e no a mira esaki 
nunka. 
E loke ku nan ta hasien- 
do ku kuater kampionato 
den un aña ku chèns di bira 
sinku kampionato pa e aña 
aki, esei si e no a mira nun- 
ka, segun sr. Meulens a bisa 
den entrevista ku nos taba- 
tin kuné siman pasٔá. 


K R A L E N D I J K - - E 
kampionnan di SV Real 
Rincon di Rincon ta na 
kabes di plei-òf Buèlta Seis 
kampionato 2022 di futbòl 
di nos isla, esaki ku un total 
di 7 punto. 
Despues di e partido si- 
man pasá, partido ku SV 
Real Rincon a empatá 1-1 
ku SV Estrellas, e kampi- 
onnan di sv Real Rincon ta 
na kabes di e kampionato 
ya den su fase di plei-òf pa 


buska final. 
SV Real Rincon ta em- 
patá na kabes ku SV Vitesse 
di Antriòl Pabou na punto, 
pero pa saldo di gol mas fa- 
vorabel, SV Real Rincon ta 
den betaha. 
Posishon ekiponan. 
SV Real Rincon 4 hun- 
gá, 2 ganá 1 empatá 1 pèrdí, 
saldo gol +7, 7 punto. 
SV Vitesse 4 hungá, 2 
ganá 1 empatá 1 pèrdí, sal- 
do gol +3, 7 punto. 


SV Atl. Flamingo 3 hun- 
gá, 2 ganá 1 pèrdí, salgo gol 
-1, 6 punto. 
SV Vespo 4 hungá, 1 
ganá 1 empatá 2 pèrdí, sal- 
do gol -1, 4 punto. 
SV Estrellas 4 hungá, 1 
ganá 1 empatá 2 pèrdí, sal- 
do gol -2, 4 punto. 
SV Uruguay 3 hungá, 1 
ganá 2 pèrdí, saldo gol -6, 
3 punto. 
Éksito na e ekiponan 
den e plei-òf. 
22 coach a logra sèrtifikado “Trainer 
Coach opleiding nivel 1” 


Real Rincon na kabes 
Buèlta Seis 


Giovanni Meulens lo yuda Clayson 
Cicilia pa bira empayer rekonosé 

ARUBA 
KÒRSOU 


WILLEMSTAD – Un 
para ku a sa di adaptá su mes 
hopi bon na naturalesa di 
Kòrsou ta sloke. Na Aruba 
tambe por topa ku nan. Na 


Boneiru 
sporádikamente 
tin hende a señalá nan den 
besindario di Tanki di Shon 
Leu nortost di Rincon. 
Resientemente durante 


un bishita na Kòrsou, na kas 
di Nicky Pietersz, partner 
di FuHiKuBo, a bisa Bòi 
Antoin ku tin algun sloke 
ta move ei banda. Meskos 
tambe algun konènchi. 
Sloke práktikamente no 
ta konosí den naturalesa 
boneriano. Na Kòrsou i 
Aruba sinembargo por nota 
nan presensia, anke nan a 
bira skars. Ademas nan ta 
hopi skiu i ta kore masha 
duru. Biólogo di kas di 
BONERIANO, drs. Gerard 
van Buurt, a informá ku e 
nòmber sientífiko ta Coli- 
nus cristatus. Na Kòrsou ta 
yama nan cocoí, na Aruba 
cocui. Ta haña nan na Aru- 
ba i Kòrsou, kaminda nan ta 
nativo, pero no endémiko. 
Van Buurt a splika mas 


WILLEMSTAD 
– 
Korte Komun di Hustisia 
di Aruba, Kòrsou, Sint 
Maarten i di Boneiru, Sint 
Eustatius i Saba a bira e di 
103 miembro di SCN, ku 
ta para pa Superior Courts 
Network. 
SCN ta un ret di ko- 
legionan di korte ku ta 
mará na Korte Oropeo pa 
Derecho Humano. 


E ret aki ta konsistí na e 
momentu aki, inkluyendo 
Korte Komun di nos isla- 
nan, di 103 korte dor di 45 
pais. 
Meta di SCN ta pa 
pèrkurá pa un interkambio 
efikas di informashon en- 
tre e instansianan di mas 
haltu di korte i SCN. 
Mr. S. Camelia ta e per- 
sona di kontakto den SCN. 


Sloke a adaptá na naturalesa 
di Kòrsou 


Sloke na kas di Nicky Pietersz. Ifoto Nicky). 


Korte Komun 
miembro di SCN 


WILLEMSTAD 
-- 
Djárason 14 di sèptèmber 
2022, personal di warda di 
polis di Rio Canario, UST i 
Departamento di Tráfiko a 
tene un kontròl di tráfiko. E 
kontròl aki tabata dirigí riba 
pasamentu den lus korá na 
krusada Winston Churchill- 
weg/ F.D. Rooseveltweg. 
Un total di 80 vehíkulo 
a keda kontrolá i a parti 70 
prosès verbal pa e siguiente 


infrakshonnan den tráfiko. 
Manehá un vehíkulo sin: 
Faha di seguridat bistí; 
Reibeweis bálido; Seguro 
bálido; Karchi di kùr bá- 
lido; Plachi number, i tam- 
be manehá un vehíkulo ku 
winshil skur. 3 vehíkulo a 
wòrdu transportá ku kran 
bou di kondishon. 
E kontròlnan aki ta kon- 
tinuá. 


WILLEMSTAD – En 
konekshon ku un investi- 
gashon den un kaso di la- 
dronisia ku a tuma lugá dia 
15 di yüli 2021, polis a real- 
isá un detenshon. Djaweps 
15 di sèptèmber 2022 al- 
rededor di 11.20’or, tim di 
reshèshi a hasi un entrada 
hudisial na un adres na Dr. 
M.L. King Boulevard i a 


detené e hòmber sospecho- 
so M.A.L., nase na Kòrsou 
di 23 aña di edat. Na e adrès 
ariba menshoná a konfiská 
diferente artíkulo ku ta pro- 
sedente di ladronisia pa e 
investigashon. A presentá e 
sospechoso dilanti un fiskal 
ouksiliar ku a ordená su en- 
karselamentu pendiente di 
mas investigashon. 


Nazario Alberto a partisipá djadumingu na e evento 
deportivo ‘KLM Walk & Hike’ na Korsou. El a kubri e 
distansia ku e mester a kana den dos ora i binti minüt. 
Nazario a komentá ku tabata un dia di hopi kalor ku a 
eksigí hopi esfuerso I resistensia di e partisipantenan. 


Nazario Alberto na KLM Walk & Hike 


Detenshon relashoná 
ku ladronisia 


Setenta prosèsverbal 
den tráfiko 


aleu ku na ingles nan ta 
yama ‘Crested bobwhite, 
na hulandes ‘kuifkwartel’. 
Van Buurt: “Boneiru no 


tabatin nan. Un hende mes- 
ter a lòs un par riba e isla 
ei, poniendo ku hende por a 
señalá nan.” 

ARUBA 
GRONINGEN 


GRONINGEN – Ta 
bayendo bon ku Billy Va- 
len-tijn, un hóben boneria- 
no ku a nase ku un defi sien- 
sia físiko grave. Awe Billy 
ta un adulto hopi indepen- 
diente. E ta biba na Gron- 
ingen, Hulanda. E ta aktivo 
tambe riba facebook. Resi- 
entemente Billy a pone ku 
yen di orguyo algun pintura 
ku e mes a pinta riba su 
kuenta di facebook. E mes 
a skirbi: “Dit zijn schil- 


derijen die ik zelf heb ge- 
maakt!” 
Na kuminsamentu di 
e siglo aki e situashon di 
Billy Valentijn a kuminsá 
bini den publisidat pa me- 
dio di Imre Esser, fi siotera- 
pista, kende a realisá ku pa 
haña kuido spesialisá Billy 
mester a muda pa Hulanda. 
Hopi hende i instansia a 
sali na vanguardia di Billy 
i el a bai Hulanda, na unda 
el a studia na Mytylschool 


Prins Johan Friso. Ta trata 
di un skol públiko pa ense- 
ñansa spesial i enseñansan 
spesial avansá. 
Na e skol aki nan ta duna 
enseñansa na alumnonan ku 
tin limitashon físiko serio. 
Ta duna nan un oferta inte- 
gral, ku ta prepará nan den 
forma optimal pa okupá un 
lugá kompletu i digno den 
komunidat. E skol konosé 
tantu metanan di enseñansa 
komo di revalidashon ku ta 
kuadra den desaroyo di e 
alumno. Ta pone atenshon 
na enseñansa, motórika i 
kuido na midí di e alum- 
nonan ku limitashonnan 
funshonal i estorbo den nan 
funshonamentu motóriko. 
Billy Valentijn regular- 
mente ta pone foto i ko- 
mentarionan kòrtiku riba 
facebook. E ta skirbi na 
hulandes, pasobra ta den 
e idioma ei el a haña su 
edukashon na Mytylschool 
Prins Johan Friso. 
Su komentarionan riba 
facebook tin di aber loke e 
ta hasi. Spesialmente tele- 
vishon i kuminda ta fasiná 
Billy: “Ik heb vandaag for- 
mule 1 gekeken.” – “Lek- 
ker Antiliaanse pasteitjes 
eten.” – “Ik eet pannekoek 
met kaas. Hopen dat het le- 
kker is.” 
Hopi orguyoso Billy ta 
di algun pintura ku el a pin- 
ta. For di e pinturanan aki 
por ripará ku Boneiru ainda 
ta den kabes di Billy. Por 
ehèmpel pinturanan di lora, 
yuana, etc. 


Ta bayendo bon ku Billy Valentijn 
“Dit zijn schilderijen die 
ik zelf heb gemaakt!” 

KRALENDIJK – Dia a 
habri ku laman basta bru- 
tu ayera mainta na kosta 
pabou di Boneiru. Ta un 
tipo di suiderwèst leve. Te 
asina aleu ku reporteronan 
di BONERIANO por a 
averiguá, no tabatin daño 
na boto i yatenan. 


Ola tabata dal duru riba 
kosta. KNMI a anunsiá 
ayera tardi ku tin riesgo di 
bientu moderá for di sùit- 
wèst, forsa 4, Esaki lo keda 
asina te banda di mèrdia. 
A atvertí doñonan di boto 
chikitu pa ta kouteloso na 
kosta. 


E temporada aki di aña 
tin hopi yate di bela den 
bahia di Kralendijk. Nan 
ta bin skonde pa orkan. No 
ta konosí ku e kambio di 
direkshon di bientu ayera 
tabatin di aber ku orkan 
Fiona ku a pasa banda di St. 
Maarten. 


Laman brutu 
na kosta pabou 


